**«ArtReview»**, միջազգային ամսագիր ժամանակակից արվեստի մասին։ Թողարկվում է տարեկան 9 անգամ։

Պատմություն
-----------

«ArtReview» ամսագիրը հիմնադրվել է 1949 թվականին Լոնդոնում Ռիչարդ Գեյնսբորոյի կողմից։ Ամսագրի առաջին թողարկման դիզայնը կատարվել է իր կնոջ՝ նկարիչ Էյլին Մեյոյի կողմից։
Ավելի քան 60 տարի անդադար թողարկվելուց հետո ամսագիրը փոփոխության է ենթարկվել՝ 2 շաբաթը մեկ թողարկվող ութ էջանոց սև-սպիտակ թերթից վերածվելով տարեկան 9 անգամ թողարկվող ամսագրի։ Այն տարածվում է 28 երկրում։

1949 թվականից ամսագիրը թողարկվել է հետևյալ անվանումների ներքո՝ «Art News and Review» (Արվեստի նորություններ և ակնարկներ) (1949-1961), «The Arts Review» (1962-1969), «Arts Review» (1970-1992), «Art Review» (1992-2000) և «ArtReview» (2000 թվականից մինչ օրս)։

Հրատարակում
-----------

Իրենց հրատարակումներում ակնարկների հավաքածուի, միջազգային ցուցահանդեսների, նկարիչների մասին ակնարկների, քաղաքներում գեղարվեստական շրջագայությունների և գեղարվեստական պատվերների (այդ թվում՝ հատուկ ծրագրեր, որոնք հանդիսանում են սովորոկան ամսագրի լրացումներ) օգնությամբ «ArtReview»-ն ընդգրկում է ինչպես հայտնի և հեղինակավոր, այնպես էլ երիտասարդ արվեստագետների։

Ամսագրի գլխավոր խմբագիրը Մարկ Ռապոլտն է։

Նոյեմբերի համարում «ArtReview» ամսագիրը հրատարակել է ժամանակակից արվեստում 100 ամենաազդեցիկ մարդկանց ամենամյա վարկանիշը՝ Power 100-ը, մարտի համարում հրատարակվել է Future Greats-ը՝ երիտասարդ խոստումնալից նկարիչների ցանկը։

Power 100 վարկանիշ
------------------

2011 թվականի հոկտեմբերին ամսագիրը քննադատության է ենթարկվել Չինաստանի կառավարության կողմից, քանի որ Power 100 վարկանիշում առաջին տեղն զբաղեցրել Է չինացի հայտնի նկարիչ և այլախոհ Այ Վեյվեյը։ Չինաստանի արտաքին գործերի նախարարության մամուլի քարտուղար Լյու Վեյմինը ասել է․ «Չինաստանում շատ են ընդունակ արվեստագետները։ Մենք կարծում ենք, որ ընտրությունը, որը կատարվել է բացառապես քաղաքական նախապաշարմունքներից և հակումներից ելնելով, հակասում է ամսագրի նպատակներին»։ Ռուսներից 2011 թվականի ցուցակում եղել են միայն «Գարաժ» ժամանակակից մշակույթի կենտրոնի հիմնադիր Դարյա Ժուկովան և V-A-C հիմնադրամի հիմնադիր Լեոնիդ Միխելսոնը։

2012 թվականին Power 100 վարկանիշում ներառվել է ռուսական Pussy Riot խումբը, որը 2012 թվականի սկզբին Քրիստոսի Փրկչի տաճարում կատարել է պանկ-աղոթքներ։ Խումբը վարկանիշում զբաղեցրել է 57-րդ հորիզոնականը։

Կայք
----

www.artreview.com կայքը մեկնարկել է 2007 թվականին։ Այն բաղկացած է նորություններից, բլոգներից, գեղարվեստական պատվերներից, 2006 թվականից սկսած՝ ամսագրի արխիվից և օգտատերերի համար նախատեսված սոցիալական ցանցից։

Ծանոթագրություններ
------------------

1. 1 2  The ISSN portal — Paris: ISSN International Centre, 2005. — ISSN 1745-9303
2. ↑
3. 1 2  "Editor's Note - ArtReview". *The Wall Street Journal Magazine*. 2006 թ․ հոկտեմբերի 13. Retrieved 2013 թ․ հունվարի 20.
4. ↑  Gainsborough, John (1994 թ․ հունվարի 5). "Obituary: Dame Eileen Mayo". *The Independent*. London. Retrieved 2013 թ․ հունվարի 20.
5. ↑  "Art Review:Digital". Artreviewdigital.com. Արխիվացված է the original 2013 թ․ փետրվարի 6-ին. Retrieved 2009 թ․ նոյեմբերի 12. `{{cite web}}`: Unknown parameter `|deadurl=` ignored (`|url-status=` suggested) (help)
6. ↑  "China slams art magazine for honoring Ai Weiwei". *Reuters*. 2011 թ․ հոկտեմբերի 13. Արխիվացված է the original 2011 թ․ հոկտեմբերի 15-ին. Retrieved 2013 թ․ հունվարի 20. `{{cite news}}`: Unknown parameter `|dead-url=` ignored (`|url-status=` suggested) (help)
7. ↑  
"Pussy Riot вошли в список самых влиятельных людей в искусстве". Коммерсантъ. 18-10-2012. Retrieved 2013 թ․ հունվարի 25.
8. ↑  "Сайт журнала ArtReview" (in անգլերեն). Արխիվացված է the original 2013 թ․ փետրվարի 6-ին. Retrieved 2013 թ․ հունվարի 22. `{{cite web}}`: Unknown parameter `|deadurl=` ignored (`|url-status=` suggested) (help)

Արտաքին հղումներ
----------------

* ArtReview ամսագրի կայքը (անգլ.)
* ArtReview ամսագրի արխիվը (անգլ.)
* ArtReview Power 100 website (անգլ.)